

**OBČINA DRAVOGRAD**

Trg 4. julija 7, 2370 Dravograd, tel.: +386 2 872 35 60, faks: +386 2 872 35 74

[http://www.dravograd.si](http://www.dravograd.si/); e-mail: [obcina@dravograd.si](mailto:tajnistvo@dravograd.si)

Številka: 430-0011/2025

Datum: 25. 4. 2025

**RAZPISNA DOKUMENTACIJA**

**ZA JAVNI RAZPIS ZA SOFINANCIRANJE INVESTICIJ V ŠPORTNE POVRŠINE LOKALNEGA POMENA V LETU 2025**

**VSEBINA RAZPISNE DOKUMENTACIJE**

Razpisna dokumentacija javnega razpisa za sofinanciranje investicij v športne površine lokalnega pomena v letu 2025 vsebuje:

1. Povabilo k oddaji vloge.
2. Višina sredstev.
3. Splošni podatki o razpisu.
4. Navodila vlagateljem za izdelavo vloge.
5. Dostava vloge na javni razpis.
6. Pravno obvestilo.
7. Pravno varstvo ponudnikov.
8. Prijavni obrazec.
9. Pogodba.
10. Odlok in merila.

**Občina Dravograd**

**Župan Anton PREKSAVEC**

1. **POVABILO K ODDAJI VLOGE:**

Občina Dravograd vabi k zbiranju predlogov za sofinanciranje investicij v športne površine lokalnega pomena v letu 2025. Predloge je treba izdelati in oddati v skladu s temi navodili, razpisnimi pogoji in razpisno dokumentacijo. Javni razpis je objavljen na spletni strani občine in v uradnem listu RS.

Pristojna oseba za dajanje informacij in pojasnil je Barbara Žlaus, tel. 02/ 87 23 571, e-mail: [barbara.zlaus@dravograd.si](mailto:barbara.zlaus@dravograd.si).

1. **VIŠINA SREDSTEV:**

Višina sredstev je določena z Odlokom o proračunu Občine Dravograd za leto 2025 (Ur. l. RS, št. 108/24) ter javnim razpisom. Način financiranja oz. nakazila s strani Občine Dravograd bo izveden v skladu s podpisano pogodbo s posameznim izvajalcem.

1. **SPLOŠNI PODATKI O RAZPISU:**

Vsi relevantni podatki so podrobneje navedeni v javnem razpisu.

1. **NAVODILA VLAGATELJEM ZA IZDELAVO VLOGE:**

Vlagatelj mora vlogo pripraviti v slovenskem jeziku. Vlagatelj vloge je lahko upravičenec, ki izpolnjuje pogoje, določene z razpisom.

Vloga bo popolna v primeru, da vlagatelj priloži naslednje obvezne priloge:

Izpolnjen Obrazec 1 in vse z obrazcem določene priloge.

Priloge v obliki fotokopije originala morajo biti podpisane in ožigosane (razen v primeru, če ponudnik ne posluje z žigom).

Razpisno dokumentacijo lahko vlagatelji v razpisnem roku dvignejo v prostorih Občine Dravograd, Trg 4. julija 7, 2370 Dravograd v času uradnih ur. Razpisna dokumentacija je tudi na voljo na spletni strani: [www.dravograd.si/obcina](http://www.dravograd.si/obcina).

1. **DOSTAVA VLOGE NA JAVNI RAZPIS:**

Rok za oddajo vloge je do vključno 2. 6. 2025. Vloga se pošlje na naslov: Občina Dravograd, Trg 4. julija 7, 2370 Dravograd.

Šteje se, da je vloga prispela pravočasno, če je bila oddana zadnji dan roka za oddajo vlog na pošti s priporočeno pošiljko ali osebno v času uradnih ur v vložišču občine. Prepozno prispele vloge komisija ne bo obravnavala. Vloge ni dopustno oddati po elektronski pošti.

Vloga mora biti oddana v zaprti kuverti in označena z napisom **»Ne odpiraj - vloga na javni razpis za sofinanciranje investicij v športne površine lokalnega pomena« ter z imenom in naslovom vlagatelja.** Ovojnica je lahko označena tudi na drug ustrezen način, iz katerega izhaja, da gre za vlogo na določen javni razpis. Vlagatelj na zadnji strani ovojnice navede svoj naziv in naslov. Ovojnica, ki ni označena skladno s prejšnjim odstavkom, se vrne vlagatelju.

Prijavni obrazec je na voljo na sedežu Občine Dravograd, Trg 4. julija 7, 2370 Dravograd ter na spletnem naslovu [www.dravograd.si](http://www.dravograd.si). Razpis je objavljen na spletni strani Občine Dravograd: <https://www.dravograd.si/> in v uradnem listu RS.

1. **PRAVNO OBVESTILO:**

Oddaja vloge pomeni, da vlagatelj soglaša z vsemi pogoji in določili javnega razpisa ter sprejema in v celoti soglaša z vzorcem pogodbe, ki je sestavni del razpisne dokumentacije, zato parafiranega vzorca pogodbe ni treba priložiti vlogi.

1. **PRAVNO VARSTVO PONUDNIKOV:**

Postopek tega javnega razpisa se vodi v skladu z Zakonom o športu – ZŠPO-1 (Ur. l. RS št. 29/17, št. 21/18 -ZNOrg, št. 82/20, št. 3/22 - ZDeb), smiselno uporabo Odloka o postopku in merilih za sofinanciranje letnega programa športa v Občini Dravograd (Ur. l. RS št. 31/18) in 50.členom Statuta Občine Dravograd (Uradni list RS, št. 8/20-UPB4 in 106/23).

Na dan odpiranja vlog bo strokovna komisija pravočasno prispele in ustrezno označene vloge odprla in pregledala njihovo vsebino. Vlagatelje formalno nepopolnih vlog bo komisija v osmih dneh od odpiranja vlog pozvala k dopolnitvi. Če vlagatelj vloge ne dopolni v zahtevanem roku, izvajalec razpisa vlogo zavrže s sklepom. Pritožba zoper sklep ni dovoljena.

Komisija opravi strokovni pregled popolnih vlog, tako da preveri izpolnjevanje razpisnih pogojev in jih oceni na podlagi meril, določenih z javnim razpisom in razpisno dokumentacijo ter glede na to pripravi predlog izbire in sofinanciranje področij športa.

Na podlagi predloga upravičencev do finančnih sredstev, ki ga pripravi komisija, in glede na razpoložljiva proračunska sredstva javnega razpisa, direktorica občinske uprave izda odločbe o izboru ali ne izboru. Odločbe bodo izdane najkasneje v roku 30 dni od dneva odpiranja vlog. Odločba o izbiri je podlaga za sklenitev pogodbe o sofinanciranju investicij v športne površine lokalnega pomena. Ob izdaji odločbe o izbiri občina pošlje vlagatelju pogodbo in ga pozove k podpisu pogodbe o sofinanciranju. Če se upravičenec v roku 8 (osmih) dni od prejema poziva ne odzove – podpisano pogodbo vrne na občino (osebno ali priporočeno po pošti), se šteje, da je umaknil vlogo za sofinanciranje.

Zoper odločbo je možno podati ugovor v roku osmih dni po prejemu odločbe. Vložen ugovor ne zadrži sklepanja pogodb z izbranimi upravičenci do sofinanciranja. Predmet ugovora ne morejo biti pogoji in merila za vrednotenje, določena s tem javnim razpisom. O ugovoru odloči župan v roku trideset dni od prejema ugovora. Odločitev župana je dokončna. O dokončni odločitvi župan obvesti tudi komisijo. Zoper odločitev župana je dopusten upravni spor na Upravnem sodišču Republike Slovenije, ki se vloži v roku trideset dni od vročitve odločbe.

1. **PRIJAVNI OBRAZEC:**
2. **POGODBA:**
3. **ODLOK IN MERILA:**

ODLOK je dostopen na spletni strani: [www.dravograd.si](http://www.dravograd.si), merila pa so zajeta v javnem razpisu.